CELEX: E2005P0002
Language: et
Date: 2005-02-10 00:00:00
Title: EFTA järelevalveameti 10. veebruaril 2005 Islandi Vabariigi vastu algatatud hagi (Kohtuasi E-2/05)

19.5.2005   
            
            
               ET
            
            
               Euroopa Liidu Teataja
            
            
               C 117/27
            
         EFTA järelevalveameti 10. veebruaril 2005 Islandi Vabariigi vastu algatatud hagi
   (Kohtuasi E-2/05)
   (2005/C 117/08)
   EFTA järelevalveamet, Rue Belliard 35, B-1040 Brüssel, keda esindavad Niels Fenger ja Bjørnar Alterskjær, on algatanud 10. veebruaril 2005 EFTA kohtus hagi Islandi Vabariigi vastu.
   Hageja taotleb, et kohus
   
               1.
            
            
               kuulutaks, et jättes ettenähtud ajavahemiku jooksul kaotamata ja sisse nõudmata abi, mida anti maksukava raames, mis kuulutati 25. veebruari 2005. aasta otsusega nr 21/04/COL EMP lepinguga kokkusobimatuks, ei ole Islandi Vabariik täitnud mainitud otsuse artiklite 2, 3 ja 4 kohaseid kohustusi ning
            
         
               2.
            
            
               määraks menetluskulud Islandi Vabariigi kanda.
            
         Õiguslik ja faktiline taust ning hagi toetuseks esitatud asjaolud:
   
               —
            
            
               Island võttis märtsis 1999 vastu seaduse nr 31/1999 rahvusvaheliste kaubandusettevõtjate kohta ilma EFTA järelevalveametile sellest teatamata, vt järelevalve- ja kohtulepingu protokolli nr 3 artikli 1 lõiget 3.
            
         
               —
            
            
               EFTA järelevalveamet võttis 25. veebruaril 2005 vastu otsuse nr 21/04/COL, mille kohaselt on seaduses ette nähtud maksumeetmed EMP lepingu artikli 61 lõike 1 tähenduses riigiabi, menetluslikel põhjustel on abi ebaseaduslik, kuna sellest ei ole teatatud ja see ei ole EMP lepinguga kokkusobiv.
            
         
               —
            
            
               Kohaldades järelevalve- ja kohtulepingu protokolli nr 3 II osa artiklit 14, jõudis järelevalveamet järeldusele, et abi tuleks abisaajatelt tagasi nõuda alates 1999. aasta eelarveaastast.
            
         
               —
            
            
               Islandi Vabariik ei ole täitnud otsust nr 21/04/COL ettenähtud ajavahemiku jooksul. Seetõttu on EFTA järelevalveamet suunanud küsimuse edasi EFTA kohtule vastavalt järelevalve- ja kohtulepingu protokolli nr 3 I osa artikli 1 lõike 2 teisele lõigule.